Pakken (et køb til 2000 via DBA) blev afsendt 13/10-2015 og ankom iflg. T&T til Hillerød (Føtex) 14/10 2015. Jeg skulle have modtaget sms eller email, men modtog intet. 19/10 aften fik jeg T&T nummer af afsender og ifølge T&T var den nået til Hillerød. og næste dag ringede jeg til Postdistribuering Hillerød (Føtex) for at forhøre mig om pakken var der, da jeg ikke var sikker pga manglende advicering og ikke handler i Føtex og ikke har ærinde der med mindre jeg skal hente post. Den ansatte var kort tid væk fra telefonen og meldte at han ikke kunne finde pakken og henviste mig til at henvende mig til Post Nord. Det gjorde jeg. Der fik jeg at vide at jeg skulle ringe til Føtex Hillerød. Jeg fik dog Post Nord til at efterlyse pakken, da jeg jo troede på den ansatte i Føtex der ikke kunne finde pakken. Alligevel prøvede jeg at ringe igen for at få den ansatte til at kigge en ekstra gang. Denne gang gav vedkommende røret til en kollega der bad mig komme ned i butikken personligt idet det ville være meget nemmere. Jeg mente jo ikke det ville være nemmere idet jeg jo ikke må blive lukket ind på postlageret og lede efter pakken. Pakken var i øvrigt 17 kg tung og i en flyttekasse - så det var ikke en sag der nemt kunne overses - hvilket de ansatte i Føtex godt var klar over; det fremgik af den første kontakt med dem. Føtex-medarbejderen holdt fast i at jeg måtte møde personligt op fordi han havde en lang kø af kunder. Jeg skulle altså risikere at bruge mindst 3/4 time og benzin uden at være sikker på at min pakke var der fordi Føtex-medarbejderne - de var to ved dette andet opkald - ikke ville se efter en temmelig stor pakke, der pga vægt sikkert befandt sig lavt på lageret og derfor kunne efterses relativt hurtigt. Medarbejderen fremturede med at han var ansat i Føtex og ikke Post Nord. Da jeg påpegede min utilfredshed med servicen og min tvivl om at det kunne være i overensstemmelse med den kontrakt Føtex har med Post Nord, idet Føtex ved sin aftale får en del kunder i butikken som deres konkurenter ikke får og sikkert også får betaling for posthåndteringen af Post Nord,- fik jeg vide at postarbejderen i øvrigt også var ansat i Føtex og lavede det meste af sit arbejde i Føtex-regi. Jeg må indrømme at jeg blev vred og sagde at han nok ikke ønskede en vred og skældende kunde i sin lange kø. Han ville stadig ikke tjekke om min pakke var ankommet og henviste til sin chef - hvilket jeg sagde ja tak til. Den stedfortrædende chef udtrykte flere gange at hun beklagede at jeg følte at jeg havde fået en dårlig behandling. Jeg måtte påpege min utilfredshed med at hun kaldte det noget "jeg følte" og spurgte til sidst om hun mente at de konkrete hændelser jeg beskrev var god service. Så henviste hun til servicechefen, der ikke lige var der i dag.(servicechefen var der som altid i den slags situationer ikke før torsdag...... så forventes det vel at de fleste utilfredse kunder er blevet for dovne til at forfølge dårlig service) Jeg udbad mig at denne henvender sig til mig på torsdag og sender mig en kopi af aftalen mellem Post Nord og Føtex. Senere på dagen kørte jeg så turen til Føtex for at insistere på at der blev søgt efter min pakke (efter at have sikret mig en grundig beskrivelse af hvordan den så ud fra afsender). Da stod der en Føtex-postmedarbejder ved skranken. Hun var meget venlig og tænk pakken stod lige bag hende og jeg kunne fra skranken se at der ikke var mange pakker af den størrelse. Denne medarbejder gav en god betjening. Det er jo ikke utænkeligt at hun er blevet forberedt på at jeg kom ;-). Men alt i alt var det en elendig oplevelse: Jeg har betalt for en forsendelse der skulle have sendt en sms/email om at pakken kunne afhentes - det fik jeg ikke. Derfor finder jeg det rimeligt at jeg telefonisk beder om en bekræftelse på at pakken er i Føtexs postlager før jeg kører derhen. Den medarbejder jeg først talte med i Føtex tvivler jeg på overhovedet har ledt og i hvertfald ikke særligt fokuseret. Postlageret er ca 7x3 meter og de store tunge pakker står nederst - det ville jeg anslå jeg selv ville kunne overse på  2 minutter max. Han vælger i stedet at henvise mig til Post Nords servicetelefon som har en utålelig lang ventetid og en enerverende reklame kørende for hvordan man sender pakker. Medarbejderen jeg kom igennem til efter laaaang tid opfordrede mig blot til at henvende mig til Føtex igen og først da jeg spurgte om der ikke kunne gøres andet sagde hun at hun kunne efterlyse den i 48 timer???? (jeg troede jo at medarbejderen havde ledt og konstateret at pakken ikke var der - han sagde selv at den jo var stor og derfor svær at overse, da han sagde at han ikke kunne finde den). Da jeg så vendte tilbage til Føtex fik jeg en horibel behandling, som jeg fortsat agter at følge op på. Det der sikkert er tænkt som en win win aftale mellem Føtex og Post Nord er i dette tilfælde Loose Loose - jeg er parat til ikke at handle i Føtex og finde andre forsendelsesmuligheder for mine pakker. Hilsen Jette Krog ps. kan man ikke få muligheden 0 stjerner?